title: Başlıksız [Bir Cinayet Mahkemesinin İddianamesi]
article: نیکده مدعی عمومیلکننده بولندينم صره ده رؤیت اولنان بر جنایت محاکمه سنده شو ادعانامه یی او قو مشدم :
  حکمی حضور رب العالمينده امضا ایده جگازی حاكم افنديلر ! بوكون بربيوك محكمه تشكيل ايدييورسكز كه انك فوقنده دها مادی ایکی معنوی محكمة عادله واردر . بونلر برنجیسی محكمة تمييز، ایکنجیسی افکار عمومیه ، او چنجیسی محکمه کبرای الهیه در . ایشته بوكون ويره جككز حكم او محكمه لرك نظرگاه تدقيق وتمييزينه عرض اولنه جقدر . يوكون ویره جككز در خاطر ایتمليسكز !
  حاكم افنديلر ! بوكون يك بيوك برحكم ويره جکسکز . زیرا بوحکمکز ابنای جنسزدن يدى كشى يى الى الابد سعادات دنيويه نك كافه سندن محروم ايده جكدر. بو آدملرك زوجه لرندن بشقه كوچك كوچك چوجقلریده اولمق محتملدر انلر كده الى غير النهايه زوجلرینه ، بابالرینه انتظار ایده جکاری خاطردن چیقار لمسون حاكم افنديلر !
  بوكون بر الکزده سيف سياست دیگر الکزده ایسه قانون عدالت وار .
  وجدانكزها نكيسنى انتخاب ایدر ایسه اني استعمال ایلیه جكسكز . ظالم كمدر ؟ مظلوم کیمدر ؟ تفریق ایده جكسكز . حكومتلرك تشكلندن مقصد انسانلرك جاني مالنی محافظه در. بو مقصدی ایفا وظیفه سی ایسه محکمه اره يعنى سزك كبي افراد امتدن منتخب بر قاچ ذات عهده لرینه احاله او لنمشدر
  بناء عليه جمعيته مضر اولان افعالك فاعللريني تأديب وترهيب ایله امنیت عامه بی استحصاله غيرت واجبة ذمتكزدر . ایشته بوكون محكمة عادله كز حضورینه کنيريلان آدملر دخی ديگر برآدمك ليلاً ومسلحاً خانه سنه دخول ايله اموال و اشیاسني غصب ایلش اولملرندن طولایی متهدرلر . بوفعل ایسه قانوناً الك آخر برجزایی جالبدر .
  اوت ! ابدياً حريتدن محروم اولمق ! . . . طوغریسی انسان ايجون بو الك آخر برجزادر. حريت ديمك غيره مضرت ایتمیان هر شیئی یا په بيلك » ديمكدر . اوروپا مشاهیر ندن بری دیمشدر که « برينك حدود حريتي نهایت بولديغی برده ديگر ينك كى باشلار » بو حدودى ایسه انجق قانون تعيين ايدر. انى تجاوز ايليانريده قانون تأدیب اینر . ایشته بو آدملرده دیگر بر آدمك دائره حريتنه دهـا اچيق سويليه لم . هر حالده تعرضدن مصونيتي قوانين مقدسه ايله تأمين اولنان مسكننه دخول
  و بر چوق مضرت ايقاع ايتمشدر بونك تفصیلاتنی ایسه شمدی او قونان اوراق جمله به عرض
  وافهام ايلدى. بناء عليه فضاحت و شقاوتلری ثابت اولان بواد ملرك جزاى سزاسنى تعيين ايتمك ايجون اول امرده هیئت اتهاميه مضبطه سنك تحت حكمه النمسنى عموم نامنه دعوى ايدرم
  
   مصطفی رشید